पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। कस्तूरबा अस्पताल में ढहने वाला महिला मेडिकल वार्ड की पूरी विंग को तोड़कर नया भवन बनाया जाएगा। नए भवन की व्यवस्थाओं और डिजाइन तैयार कराने का प्रस्ताव बनाने के लिए प्रबंधन ने छह महाप्रबंधकों की टीम गठित की है। इसमें अत्याधुनिक आईसीयू और मरीजों के परिजनों के लिए एसी वेटिंग हॉल बनेगा। प्रबंधन नए भवन का प्रस्ताव मंजूरी के लिए कार्पोरेट कार्यालय (नई दिल्ली) भेजेगा। कार्यपालक निदेशक शशि रंजन प्रसाद के अनुसार टीम ने प्रस्ताव पर काम शुरू कर दिया है।
महिला मेडिकल वार्ड वाली पूरी विंग को तोड़कर भूमि को समतल करने के बाद नया भवन बनाने का काम शुरू होगा। इस विंग में वेटिंग रूम का निर्माण करते वक्त ही पिछले दिनों महिला मेडिकल वार्ड की छत ढह गई थी। इसमें जहां 2 लोगों की मौत हुई थी, वहीं 26 लोग घायल हुए थे।
जांच कमेटी ने जर्जर बताया था
महिला मेडिकल वार्ड की छत ढहने की जांच के लिए प्रबंधन द्वारा गठित कमेटी की रिपोर्ट में इस विंग को जर्जर बताया गया है। साथ ही रिनोवेशन के दौरान दीवारों का प्लास्टर व टाइल्स हटाने व खिड़की-दरवाजे निकालने से पिलर कमजोर होने की बात भी कही गई है। इस विंग में कई जगह छत और पिलर के सरिए भी दिखने लगे हैं। इसलिए इस विंग को ढहाया जाएगा। जांच समिति ने दूसरी विंग को मजबूत बताया है, लेकिन उसमें किसी प्रकार का रिनोवेशन नहीं करवाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn